యువ తెలంగాణ పార్టీ

యువ తెలంగాణ పార్టీ తెలంగాణ రాష్ట్రంలో 2018లో ఏర్పడిన ప్రాంతీయ పార్టీ. జిట్టా బాలకృష్ణా రెడ్డి ఈ పార్టీని 2018 సెప్టెంబర్ 05న ఏర్పాటు చేశాడు.

ఎన్నికల్లో పోటీ
యువ తెలంగాణ పార్టీ 2018లో జరిగిన అసెంబ్లీ ఎన్నికల్లో బీజేపీతో పొత్తు పెట్టుకుంది. యువతెలంగాణ పార్టీ తరపున 2018లో భువనగిరి అసెంబ్లీ నియోజకవర్గం నుండి  జిట్టా బాలకృష్ణా రెడ్డి పోటీ చేసి మూడుస్థానంలో నిలిచాడు.
2019 మార్చిలో  తెలంగాణ శాసన మండలికి జరిగిన ఎన్నికల్లో కరీంనగర్ - మెదక్ - నిజామాబాద్ - ఆదిలాబాద్ ఉమ్మడి జిల్లాల ‌పట్టభద్రుల ఎమ్మెల్సీ స్థానం నుండి యువతెలంగాణ పార్టీ తరపున రాణి రుద్రమ రెడ్డి పోటీ చేసి ఓడిపోయింది. 
2021 మార్చిలో తెలంగాణ శాసన మండలికి జరిగిన ఎన్నికల్లో నల్గొండ - ఖమ్మం - వరంగల్‌ ‌పట్టభద్రుల ఎమ్మెల్సీ స్థానం నుండి యువతెలంగాణ పార్టీ తరపున రాణి రుద్రమ రెడ్డి పోటీ చేసి ఓడిపోయింది.

బీజేపీలో విలీనం
యువ తెలంగాణ పార్టీని న్యూ ఢిల్లీలోని కాన్స్టిట్యూషన్ క్లబ్‌లో బీజేపీ జాతీయ ప్రధాన కార్యదర్శి వినోద్ తవ్డే, రాష్ట్ర అధ్యక్షులు బండి సంజయ్ కుమార్ సమక్షంలో భారతీయ జనతా పార్టీలో 2022 ఫిబ్రవరి 16న విలీనం చేశారు.

మూలాలు

భారతదేశ రాజకీయ పార్టీలు
తెలంగాణ రాజకీయ పార్టీలు